Bí i tẹ̀mi Alákọ̀wé kọ́.  Ní tèmi o, mo máa ń ṣí ojú mi kalẹ̀ dáadáa ní gbogbo ìgbà ni.  Mo sì máa ń ṣe àkíyèsí gbogbo oun tí ń lọ ní àyíká mi.  Èmi a máa rí àwọn nkan ìyanu káàkiri gbogbo ilẹ̀ tí mò ń tẹ̀, èmi a sì máa gbé orúkọ́ Ọlọ́run ga.  Bẹ́ẹ̀ kẹ̀, n a máa rí ẹwà nínú àwọn nkan kékèké tí àwọn míràn ò kà kún nkankan.  Ṣé bó ti wu Elédùà ló ń ṣ’ọlá ẹ̀? Ọba mi a ṣèkan bí àpáta gbànyàyà, Ọba kannáà yìí a ṣe òmíràn bí ọ̀kúta wẹwẹ tí ń bẹ nínú erùpẹ̀.
Bi i temi Alakowe ko.  Ni temi o, mo maa n si oju mi kale daadaa ni gbogbo igba ni.  Mo si maa n se akiyesi gbogbo oun ti n lo ni ayika mi.  Emi a maa ri awon nkan iyanu kaakiri gbogbo ile ti mo n te, emi a si maa gbe oruko Olorun ga.  Bee ke, n a maa ri ewa ninu awon nkan kekeke ti awon miran o ka kun nkankan.  Se bo ti wu Eledua lo n s’ola e? Oba mi a sekan bi apata gbanyaya, Oba kannaa yii a se omiran bi okuta wewe ti n be ninu erupe.